ข้อบังคับ กคพข้อบังคับ กคพ.ว่าด้วยการเก็บรักษาการใช้ประโยชน์ข้อมูลข่าวสารที่ได้มาและการทำลายข้อมูลข่าวสารอื่นพ.ศ. ๒๕๔๗ อาศัยอำนาจตามความในมาตรา ๒๕ วรรคห้าแห่งพระราชบัญญัติการสอบสวนคดีพิเศษ พ.ศ. ๒๕๔๗ กคพ. จึงออกข้อบังคับไว้ดังต่อไปนี้ข้อ๑ ข้อบังคับนี้เรียกว่า ข้อบังคับกคพ. ว่าด้วยการเก็บรักษา การใช้ประโยชน์ข้อมูลข่าวสารที่ได้มาและการทำลายข้อมูลข่าวสารอื่น พ.ศ. ๒๕๔๗ข้อ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในข้อบังคับนี้อธิบดี หมายความว่า อธิบดีกรมสอบสวนคดีพิเศษข้อมูลข่าวสารที่ได้มา หมายความว่าเอกสารหรือข้อมูลข่าวสารอื่นใดตามมาตรา ๒๕ แห่งพระราชบัญญัติการสอบสวนคดีพิเศษพ.ศ. ๒๕๔๗ข้อ๔ ให้อธิบดีกรมสอบสวนคดีพิเศษรักษาการตามข้อบังคับนี้หมวด ๑บททั่วไป ข้อ๕ ให้อธิบดีเป็นผู้เก็บรักษาและใช้ประโยชน์ข้อมูลข่าวสารที่ได้มาและเพื่อประโยชน์ของทางราชการในการดำเนินคดีพิเศษ อาจมอบหมายดังนี้(๑)ให้ผู้บัญชาการสำนักคดีหรือพนักงานสอบสวนคดีพิเศษที่ผู้บัญชาการสำนักคดีมอบหมายเป็นผู้ตรวจสอบเก็บรักษาและใช้ประโยชน์ข้อมูลข่าวสารที่ได้มาในระหว่างการดำเนินคดีและคดียังไม่ถึงที่สุด(๒)ให้ผู้บัญชาการสำนักคดีส่งมอบให้สำนักเทคโนโลยีและศูนย์ข้อมูลการตรวจสอบเป็นผู้เก็บรักษาข้อมูลข่าวสารที่ได้มากรณีคดีที่ถึงที่สุดแล้วข้อ๖ในกรณีที่ข้อมูลข่าวสารที่ได้มาเป็นข้อมูลข่าวสารที่ไม่ได้ใช้ประโยชน์ในการสืบสวนหรือไม่ได้ใช้เป็นพยานหลักฐานในการดำเนินคดีพิเศษให้พนักงานสอบสวนคดีพิเศษรายงานเสนออธิบดีหรือผู้บัญชาการสำนักคดีที่อธิบดีมอบหมายเพื่อมีคำสั่งให้ทำลายข้อมูลข่าวสารดังกล่าวเสียทั้งสิ้นตามวิธีการที่กำหนดในข้อบังคับนี้ข้อ๗การใช้ประโยชน์ข้อมูลข่าวสารที่ได้มาตามข้อบังคับนี้จะต้องพึงกระทำด้วยความระมัดระวังเป็นอย่างยิ่งโดยให้คำนึงถึงความจำเป็นเพื่อประสิทธิภาพในการรักษาความสงบเรียบร้อยและสิทธิเสรีภาพของประชาชนประกอบกันเป็นสำคัญหมวด ๒การเก็บรักษาข้อมูลข่าวสารที่ได้มา ข้อ๘เมื่ออธิบดีผู้พิพากษาศาลอาญามีคำสั่งอนุญาตให้เข้าถึงข้อมูลข่าวสารให้พนักงานสอบสวนคดีพิเศษผู้ขอนำคำสั่งดังกล่าวรวมทั้งบัญชีแสดงรายการ เครื่องมือและอุปกรณ์ที่จะใช้ในการดำเนินการเสนออธิบดีหรือผู้บัญชาการสำนักคดีซึ่งอธิบดีมอบหมายเพื่อพิจารณาดำเนินการมีคำสั่งจัดเก็บและให้พนักงานสอบสวนคดีพิเศษที่ได้รับมอบหมายจัดให้มีการบันทึกข้อมูลข่าวสารที่ได้มาในขณะที่ดำเนินการนั้นโดยมิให้มีการเปลี่ยนแปลงหรือแก้ไขโดยง่ายในกรณีที่ข้อมูลข่าวสารที่ได้มานั้นเป็นถ้อยคำหรือเสียงของบุคคลหรือการสนทนาระหว่างบุคคลให้จัดทำบันทึกถ้อยคำเป็นลายลักษณ์อักษรหรือบันทึกเสียงหรือการสนทนาด้วยเครื่องมือทางเทคโนโลยีแล้วแต่กรณีถ้าถ้อยคำ เสียง หรือการสนทนาดังกล่าวเป็นภาษาต่างประเทศหรือรหัสที่จำเป็นต้องแปลความหมายให้เจ้าพนักงานหรือผู้เชี่ยวชาญดำเนินการแปลความหมายนั้นไว้ด้วย ทั้งนี้ การบันทึกข้อมูลข่าวสารที่ได้มาต้องมีรายละเอียดเกี่ยวกับวันเดือน ปี และเวลาในการบันทึกพร้อมทั้งลงลายมือชื่อผู้บันทึก ผู้แปล ล่ามและผู้ถอดรหัส ด้วยเมื่อได้ดำเนินการตามวรรคหนึ่งแล้วให้พนักงานสอบสวนคดีพิเศษจัดทำรายงานบันทึกข้อมูลข่าวสารเกี่ยวกับข้อเท็จจริงหรือพฤติการณ์ของบุคคลที่ประมวลได้จากสิ่งที่บันทึกข้อมูลข่าวสารที่ได้มาและบันทึกถ้อยคำดังกล่าวข้างต้นเสนอผู้บังคับบัญชาตามลำดับชั้นให้พนักงานสอบสวนคดีพิเศษที่ได้รับมอบหมายส่งรายงานบันทึกข้อมูลข่าวสารที่ได้มาและบันทึกตามวรรคสองต่ออธิบดีผู้พิพากษาศาลอาญาโดยเร็ว ทั้งนี้ไม่เกินเจ็ดวันในทันทีที่ยุติการดำเนินการโดยให้ปิดผนึก ประทับตราและลงลายมือชื่อกำกับไว้ด้วยแบบรายงานบันทึกข้อมูลข่าวสารที่ได้มาวิธีการบันทึก บัญชีแสดงรายการให้เป็นไปตามที่อธิบดีกำหนดข้อ๙ ในการดำเนินการตามหมวดนี้พนักงานสอบสวนคดีพิเศษอาจขอให้บุคคลผู้เกี่ยวข้องกับข้อมูลข่าวสารในสิ่งสื่อสารตามคำสั่งอนุญาตของอธิบดีผู้พิพากษาศาลอาญาจัดหาให้ซึ่งข้อมูลข่าวสารทั้งหมดสิ่งอำนวยความสะดวกหรือความช่วยเหลือทางด้านเทคนิคที่จำเป็นแก่พนักงานสอบสวนคดีพิเศษโดยให้พนักงานสอบสวนคดีพิเศษแสดงคำสั่งของอธิบดีผู้พิพากษาศาลอาญาที่ระบุว่าต้องให้ความร่วมมือข้อ๑๐ หลักเกณฑ์ วิธีการและเงื่อนไขในการเก็บรักษาข้อมูลข่าวสารที่ได้มา ให้เป็นไปตามที่อธิบดีกำหนดหมวด ๓การใช้ประโยชน์ข้อมูลข่าวสารที่ได้มา ข้อ๑๑ ภายในบังคับข้อ ๑๓ห้ามมิให้นำข้อมูลข่าวสารที่ได้มาใช้ในกิจการอื่นที่มิใช่กิจการตามที่บัญญัติไว้ในพระราชบัญญัติการสอบสวนคดีพิเศษพ.ศ. ๒๕๔๗ข้อ๑๒การขอใช้ประโยชน์จากข้อมูลข่าวสารที่ได้มาภายในหน่วยงานกรมสอบสวนคดีพิเศษให้เป็นไปตามหลักเกณฑ์ วิธีการ และเงื่อนไขที่อธิบดีกำหนดข้อ๑๓ เพื่อประโยชน์ในการสืบสวนกรณีส่วนราชการอื่นที่เกี่ยวข้องกับคดีความผิดทางอาญาตามมาตรา ๒๑แห่งพระราชบัญญัติการสอบสวนคดีพิเศษ พ.ศ. ๒๕๔๗ประสงค์จะขอใช้ประโยชน์จากข้อมูลข่าวสารที่ได้มาให้ยื่นคำขอต่ออธิบดีเพื่อขอเข้าถึงข้อมูลข่าวสารที่ได้มาดังกล่าวการอนุมัติคำขอตามวรรคหนึ่งให้เป็นอำนาจของอธิบดี หรือผู้ที่อธิบดีมอบหมายตามแต่กรณีหมวด ๔การทำลายข้อมูลข่าวสารที่ได้มา ข้อ๑๔ การทำลายข้อมูลข่าวสารที่ได้มาหรือการทำลายข้อมูลข่าวสารตามข้อ ๖ให้อธิบดีแต่งตั้งคณะกรรมการจากพนักงานสอบสวนคดีพิเศษในตำแหน่งระดับ ๘ ขึ้นไปจำนวนสามคน เพื่อทำลายข้อมูลข่าวสาร ตามหลักเกณฑ์ วิธีการและเงื่อนไขที่อธิบดีกำหนดและเมื่อดำเนินการแล้วให้จัดทำบันทึกรายงานอธิบดีเพื่อทราบด้วยประกาศ ณ วันที่ ๑๘มิถุนายน พ.ศ. ๒๕๔๗วิษณุ เครืองามรองนายกรัฐมนตรีปฏิบัติราชการแทนนายกรัฐมนตรีประธานกรรมการคดีพิเศษพรรณิศา/ผู้จัดทำ๑ พฤศจิกายน ๒๕๕๓[๑] ราชกิจจานุเบกษา เล่ม ๑๒๑/ตอนพิเศษ๘๐ ง/หน้า ๕๖/๒๑ กรกฎาคม ๒๕๔๗